ΚΑΝΟΝΙΣΜΌΣ (ΕΚ) αριθ. 776/2006 ΤΗΣ ΕΠΙΤΡΟΠΉΣ της 23ης Μαΐου 2006 για την τροποποίηση του παραρτήματος VΙΙ του κανονισμού (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου όσον αφορά τα κοινοτικά εργαστήρια αναφοράς (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τη διενέργεια επίσημων ελέγχων της συμμόρφωσης προς τη νομοθεσία περί ζωοτροφών και τροφίμων και προς τους κανόνες για την υγεία και την καλή διαβίωση των ζώων (1), και ιδίως το άρθρο 32 σημείο 5, Εκτιμώντας τα ακόλουθα: (1) Ο κανονισμός (ΕΚ) αριθ. 882/2004 ορίζει τη γενική αποστολή, τα καθήκοντα και τις απαιτήσεις για τα κοινοτικά εργαστήρια αναφοράς σε σχέση με τα τρόφιμα, τις ζωοτροφές και την υγεία των ζώων. Τα κοινοτικά εργαστήρια αναφοράς περιλαμβάνονται σε κατάλογο στο παράρτημα VΙΙ του εν λόγω κανονισμού. Ο κατάλογος αυτός περιλαμβάνει όλα τα κοινοτικά εργαστήρια αναφοράς για τα τρόφιμα και τις ζωοτροφές που είχαν οριστεί παλαιότερα σε άλλες νομοθετικές πράξεις. (2) Ο καθορισμός κοινοτικών εργαστηρίων αναφοράς αναμένεται να συμβάλει στην υψηλή ποιότητα και την ομοιομορφία των αναλυτικών αποτελεσμάτων. (3) Οι δραστηριότητες των κοινοτικών εργαστηρίων αναφοράς πρέπει να καλύπτουν όλους τους τομείς της νομοθεσίας για τις ζωοτροφές, τα τρόφιμα και την υγεία των ζώων, ιδίως δε τους τομείς για τους οποίους υπάρχει ανάγκη επακριβών αναλυτικών και διαγνωστικών αποτελεσμάτων. (4) Σε ορισμένους τομείς που διέπονται από την κοινοτική νομοθεσία για τα τρόφιμα, τις ζωοτροφές και την υγεία των ζώων, είναι αναγκαίο να καθοριστούν πρόσθετα κοινοτικά εργαστήρια αναφοράς σε τομείς όπου δεν υπάρχουν ακόμη και, ιδίως, σχετικά με τον αφθώδη πυρετό, τη βρουκέλλωση, τη Listeria monocytogenes, τους θετικούς στην πηκτάση σταφυλόκοκκους, την Εscherichia coli, συμπεριλαμβανομένης της βεροτοξινογόνου E. coli (VTEC), την καμπυλοβακτηρίωση, τα παράσιτα (ιδίως τα παράσιτα Trichinella, εχινόκοκκος, Anisakis), τη μικροβιακή αντοχή, τις ζωικές πρωτεϊνες στις ζωοτροφές, τα κατάλοιπα φυτοφαρμάκων, τις μυκοτοξίνες σε τρόφιμα και ζωοτροφές, τα βαρέα μέταλλα σε τρόφιμα και ζωοτροφές, τις διοξίνες και τις παρόμοιες με τις διοξίνες PCB στα τρόφιμα και στις ζωοτροφές, και τους πολυκυκλικούς αρωματικούς υδρογονάνθρακες (ΠΑΥ). (5) Τον Ιούλιο του 2005 η Επιτροπή δημοσίευσε πρόσκληση υποβολής αιτήσεων με σκοπό την επιλογή και τον ορισμό νέων κοινοτικών εργαστηρίων αναφοράς. Η αξιολόγηση των αιτήσεων ολοκληρώθηκε το Δεκέμβριο του 2005 και τα αποτελέσματα κοινοποιήθηκαν στις αρμόδιες αρχές των σχετικών κρατών μελών. Μετά την εν λόγω αξιολόγηση, η Επιτροπή κρίνει σκόπιμο να ορίσει τους επιτυχόντες σε κάθε τομέα ως νέα κοινοτικά εργαστήρια αναφοράς. (6) Είναι αναγκαίο να επικαιροποιηθούν ορισμένες ειδικές πληροφορίες σχετικά με τα υπάρχοντα κοινοτικά εργαστήρια αναφοράς του παραρτήματος VII του κανονισμού (ΕΚ) αριθ. 882/2004. (7) Κατά συνέπεια, ο κανονισμός (ΕΚ) αριθ. 882/2004 πρέπει να τροποποιηθεί αναλόγως. (8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα VΙΙ του κανονισμού (ΕΚ) αριθ. 882/2004 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 23 Μαΐου 2006.

[Source: multi_eurlex | Tokens: 3245]